સંગમ નગરી અલ્હાબાદમાં સમાજસેવિકા અને વડાપ્રધાન નરેન્દ્ર મોદીની પત્ની જશોદાબેન પહોંચ્યા હતા. તે અલ્હાબાદમાં સાહૂ એકતા મંચ દ્વારા આયોજીત સામૂહિક વિવાહ સમારંભ સામેલ થવા પહોંચ્યા હતા. ત્યારે અલ્હાબાદમાં મોદીની પત્નીની એક ઝલક જોવા માટે લોકો ઉમટી પડ્યા હતા. અને અહીં લોકોએ મોદી મોદીના નારા લગાવ્યા હતા. એટલું જ નહીં યશોદાબેને પણ અહીં કોઇને નિરાશ ના કર્યા. તેમણે પણ લોકો જોડે ખુબ સેલ્ફી ખેંચાવી. સાથે જ જશોદાબેને નવવિવાહીત દંપતિને આશીર્વાદ પણ આપ્યા.